На основу члана 34. Закона о јавној својини („Службени гласник РС“ бр. 72/2011, 88/2013, 105/2014, 104/2016 – др. закон, 108/2016, 113/2017, 95/2018 и 153/2020), Закључка Градског већа града Врања број 003302354/1 2024 од 27.11.2024. године и чланом 28. Статута ЈУ „Туристичка организација града Врања“ бр. 491/21 од 25.03.2021. године и Одлуке опокретању и спровођењу поступка Јавног конкурса ради давања у закуп дрвених монтажних тезги за уличну - Новогодишњу продају бр. 1536/24 од 29.11.2024. године, директор ЈУ Туристичке организације града Врања Стефан Филиповић, расписује:

**Ј А В Н И К О Н К У Р С**

**ради прикупљања писаних пријава**

**за давања у закуп монтажних објекта**

**Тезге за уличну Новогодишњу продају**

ЈУ „Туристичка организација града Врања“ расписује Јавни конкурс ради прикупљања писаних пријава за закуп јавне површине на којима се налазе монтажни објекти – Тезге, а које ће служити за потребе уличне продаје за Новогодишње и Божићне празнике.

Тезге се налазе на градском шеталишту у Врању, у улици Краља Стефана Првовенчаног, и то у потезу од Робне куће до раскрснице са улицом Иво Лоле Рибара и од раскрснице са улицом Иво Лоле Рибара до зграде Пореске управе.

Монтажни објекти „Тезге“ су нумерисане и обележене. Право на конкурс имају сва правна и физичка лица.

**Информације о закупу:**

1. Монтажни објекти „Тезге“ су намењене за Новогодишњу уличну продају.
2. Тезге се закупљују у периоду од 10.12.2024. до 10.01.2025. године.
3. Цена закупа тезги, на дневном нивоу је 120,00 дин без ПДВ-а по 1 m2. Површина једне тезге је 2 m2 што укупно износи 240,00 динара без урачунатог ПДВ-а, односно 288.00 динара са урачунатим ПДВ-ом по дану.
4. Закупац ће плаћати закупнину у целокупном износу за дане закупа у зависности од броја дана на који закупљује, најкасније 5 дана од потписивања уговора.
5. Mонтажни објекти „Тезге“ закупцима би служиле за обављање делатности продаје робе на мало у складу са Законом. Продаја ван простора монтажних објекта није дозвољена.
6. У монтажним објектима би се вршила улична продаја за Новогодишње и Божићне празнике која би подразумевала продају новогодишњих украса, новогодишње расвете, честитки и разних украсних предмета.
7. **Није дозвољена** продаја текстилне, пиротехничке робе и осталих производа широке производње.
8. У објектима нема струје као ни санитарног мокрог чвора. У случају потребе за струјом Закупац је дужан да сам обезбеди напајање објекта електричном енергијом према условима ПД «Југоисток» Ниш – Огранак ЕД Врање.
9. Закупац је дужан да:

- монтажни објекат одржава у уредном стању,

- не оштећује површину монтажног објекта коју користи,

- након завршетка коришћења изврши комплетно чишћење и сређивање монтажног објекта, као и да доведе монтажни објекат у првобитно стање.

**10.** Закупац је обавезан да изврши закључивање уговора о закупу монтажног објекта са ЈУ „Туристичка организација града Врања“. Закупац ће закупљени простор користити само за своје потребе и нема право да другоме издаје у подзакуп.

**11**. Уговорене стране задржавају право на једнострани раскид уговора без навођења разлога, слањем писаног обавештења другој уговореној страни са отказним роком од 5 дана од дана пријема обавештења о раскиду. Уколико закупац не плати закупнину најкасније у предвиђеном року, доћи ће до раскида уговора без отказног рока.

**12.** Пријава за доделу у закуп монтажних објеката ради уличне Новогодишње продаје, подноси се у затвореној коверти, са назнаком «Пријава на конкурс за Новогодишњу уличну продају» на адреси ул. др Димитрија Јовчића бр. 6, 17500 Врање, предајом лично у просторијама управе ЈУ „Туристичка организација града Врања“, или на и-меил адресу: [info@tovranje.rs](mailto:info@tovranje.rs) .

**13.** Рок за подношење пријава је 8 дана од дана објављивања јавног конкурса закључно са 10.12.2024. године до 10:00 часова. Пријаве поднете након оглашеног рока и непотпуне пријаве неће се узети у разматрање.

**14.** Разматрање пријава у поступку јавног конкурса одржаће се дана 10.12.2024. године, у Врању, у просторијама ЈУ „Туристичка организација града Врања“, ул. др Димитрија Јовчића бр. 6, са почетком у 10:15 часова.

**15.** У случају да се за исти монтажни објекат јаве два или више подносиоца пријаве, избор закупца вршиће се на основу лицитације. Закупци ће предати писану понуду (Пријавни образац бр. 2) у затвореној коверти. Лицитација ће се одржати у Управним просторијама ЈУ Туристичке организације града Врања дана 10.12.2024. године у 10:30 часова, где ће се разматрати пристигле понуде, и донети коначан закључак за давање у закуп монтажних објекта.

**16.** Ако неко од учесника Јавног конкурса одустане од пријаве или дође до превременог раскида уговора, закуп тезге понудиће се другом подносиоцу пријаве без поновног објављивања Јавног конкурса.

**17.** За додатне информације обратити се у Инфо центру ЈУ „Туристичка организација града Врања“ (пешачка зона) у улици Краља Стефана Првовенчаног бр. 43 или у Туристичкој организацији града Врања у улици др. Димитрија Јовчића бр. 6, или на броју телефона 017/417-545.

* **18.** Текст јавног конкурса се објављује на огласној табли Управе ТО Врање и Инфо центру у Врању, на званичној интернет страници ЈУ „Туристичка организација града Врања“ [www.turistickavranje.rs](http://www.turistickavranje.rs) и интернет страници Града Врања - [www.vranje.org.rs](http://www.vranje.org.rs).

У Врању, 02.12.2024. године

**ПРИЈАВНИ ОБРАЗАЦ БР. 1**

**РАДИ ДАВАЊА У ЗАКУП МОНТАЖНИХ ОБЈЕКТА**

**ТЕЗГЕ ЗА УЛИЧНУ НОВОГОДИШЊУ ПРОДАЈУ**

|  |  |
| --- | --- |
| **Име и презиме подносиоца**  (или назив правног лица) |  |
| **ЈМБГ подносиоца**  (ПИБ за правна лица) |  |
| **Адреса пребивалишта**  (адреса седишта правног лица) |  |
| **Контакт телефон**  (или е-маил адреса подносиоца) |  |
| **Монтажни објекат за који се аплицира**  (уписати број места) |  |
| **Намена:** |  |

Уз пријавни образац, прилажем следећу документацију:

* за физичка лица очитана лична карта,
* извод из АПР за правна лица
* уверење локалне пореске администрације да је понуђач измирио локалне пореске обавезе,
* овлашћење за заступање уколико подносилац пријаве наступа преко заступника.

Подносилац пријаве својеручним потписом прихвата све услове из јавног огласа.

У Врању, ПОДНОСИЛАЦ

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

**ПРИЈАВНИ ОБРАЗАЦ БР. 2**

**ЗА ЛИЦИТАЦИЈУ**

**РАДИ ДАВАЊА У ЗАКУП МОНТАЖНИХ ОБЈЕКТА**

**ТЕЗГЕ ЗА УЛИЧНУ НОВОГОДИШЊУ ПРОДАЈУ**

|  |  |
| --- | --- |
| **Име и презиме подносиоца**  (или назив правног лица) |  |
| **ЈМБГ подносиоца**  (ПИБ за правна лица) |  |
| **Адреса пребивалишта**  (адреса седишта правног лица) |  |
| **Контакт телефон**  (или е-маил адреса подносиоца) |  |
| **Монтажни објекат за који се аплицира**  (уписати број места) |  |
| **Понуђена цена по 1 m2:** |  |

Пријавни обрасц бр. 2 подноси се само у случају лицитације, односно ако су се на Јавном конкурсу јавила два или више понуђача.

У пријавном обрасцу обавезно је попунити сва поља и навести своју понуђену цену.

У Врању, ПОДНОСИЛАЦ

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_